In Tuatapere hännmr ys denn übere Humpridge Track erkundet. Schliesslig hännmr ys dänggt, mr wärde do in Neuseeland so zwei bis dreitägigi Wanderige mache... Mir sinn natürlich mit dr Vorstellig gange, die Hütte sige so  usgstattet dassme vilicht s ässe, nid abr no s ganze Kocherzüüg und Wasser muess mitschleppe. Und mr hänn au nid dänggt, dassme sich do am Daag vorhär muess bim DOC (s Umwältsdepartemänt vo NZ) für die und jeni Hütte amälde, voruszahle und denn no agä, wieme zrugg kunnt. Die meischte Tracks, so au dä, sinn nämmlig One-Way Tracks. Me het d Wahl: äntwäder mr lauft ALLES widr zrugg, was natürlig Dopplet so vieli Übernachtige koschtet (je noch Hütte 15.- bis 40.- NZD pro Nacht - ohni Ässe odr sunscht öbbis  inklusiv...) odr me nimmt s Wassertaxi (in unserem Fall - bi däm Track- wär dass e superschnällboot für 120 Doller pro Person gsi (si hänn do nur DAS boot), und denn fahrts erscht ab 3 Persone, und nur 2x am Tag...und wenn mr halt ebbe nur zwei sinn muessme warte bis no sone arme Seggel azlauffe kunnt... Me ka für 160 Dollar in e Bestimmti kategorie Hütte au si Gepägg mitem Helikopter transportiere lo...muess denn abr glich sälber lauffe... uns isches verleidet... Pfiffe uf dä Track do...sinn ys dr SAC gwöhnt,  wo zwar au nid ganz billig isch, abr drfür öbbis bekunnsch (sogar Wulledeggi, Küssi und Holzafüührmöglichkeit...das gits do alles nid, im Winter stelle si s Gas au no grad ab, und wennde also sowieso scho Winterkleider wie blöd muesch ummeschleppe, kasch au no grad dr Gasoofe und lämpli und und und aschleppe...s Zält nimmsch (ohni Seich - sicherheitstechnisch mit, fallses kei Platz me het indr Hütte...isch denn bitz günschtiger...)